Storinkvisitor

Storinkvisitor (latin: Inquisitor Generalis) var tittelen på øverste embetsmannen i den institusjonaliserte inkvisisjonen. Tittelen viser som regel til den ledende inkvisitor i den spanske inkvisisjonen, også etter at inkvisisjonene ble gjenforent.

I 1542 ble det opprettet en romersk inkvisisjon som ledd i den katolske kirkes motreformasjon. Lederne av den romerske inkvisisjonen ble også ofte kalt storinkvisitorer, men der var rolle og funksjon annerledes.

Historisk fremvekst
I tidlig nytid ble inkvisisjonsembeter institusjonalisert av statsmaktene i Spania og i Portugal, og slik fikk man varige storinkvisitorembeter. Man hadde hatt lignende institusjoner i Europa siden 1200-tallet, og inkvisisjonene som ble opprettet på Den iberiske halvøy på 1400-tallet og 1500-tallet var i utgangspunktet utformet etter modell av disse foreleggene.

Den spanske inkvisisjonen ble opprettet som et instrument for det spanske kongeparet Ferdinand II av Aragón og Isabella I av Castilla da de fordrev maurerne fra Spania. Den spanske inkvisisjonen var følgelig direkte underlagt den spanske trone. Med andre ord hadde hverken pave eller biskoper den endelige instruksjonsmyndighet over de spanske inkvisitorene. Ferdinand og Isabella ønsket å skaffe seg kontroll over, og etter hvert fordrive, rikets muslimer og jøder. Den spanske inkvisisjonen var et viktig virkemiddel i denne kampanjen mot befolkningsgruppene som kongeparet utnevnte til rikets indre fiender.

Paven ønsket ikke å opprette en inkvisisjon i Spania, men Ferdinand og Isabella insisterte. Da kardinal Rodrigo Borgia var biskop av Valencia drev han lobbyvirksomhet for å få pave Sixtus IV til å godkjenne den spanske inkvisisjonen. Han lyktes delvis da paven sanksjonerte opprettelsen i Castilla. Borgia ble senere lønnet med støtte fra Spania under et konklave, og ble pave under navnet Alexander VI.

På pave Sixtus IVs tid ble den spanske inkvisisjonen også opprettet i Sevilla. Paven motarbeidet dette, men kong Ferdinand presset ham til å akseptere det ved å true med å stoppe den militære støtten til Den hellige stol. I 1478 utstedte paven en bulle som godkjente opprettelsen. Denne bullen inneholdt imidlertid også en del bestemmelser som begrenset de mest ekstreme sidene av inkvisisjonen.

Paven mente at den spanske inkvisisjonen var del av et kynisk spill for å sikre seg jødiske eiendommer, og nektet å la den opprette i Aragón. Kong Ferdinand fortsatte å trosse Roma. På denne tiden var herskerne i Europa, såvel kongedømmer som Den hellige stol, under sterkt press fra makthaverne i det tyrkiske riket, og tyrkiske militære styrker rykket stadig lengre inn i Europa. Pavedømmet var i denne situasjonen avhengig av spansk militær støtte, og dette ga Ferdinand og Isabella et pressmiddel mot paven. Ved å true med å trekke tilbake den militære støtten da tyrkerne angrep Otranto i august 1480, lyktes Ferdinand i å presse pave Sixtus IV til å godkjenne opprettelse av inkvisisjonen også i Aragón.

Storinkvisitorene, som var høyere geistlige, ble alle utnevnt av kongemakten. De var inkvisitorembetets ledere og følgelig overordnet de vanlige inkvisitorer.

Den første og best kjente storinkvisitor var den spanske dominikaneren Tomás de Torquemada, som stod i spissen for den spanske inkvisisjon.

Liste over spanske storinkvisitorerAppendix 2 to Henry Charles Lea's A History of the Inquisition of Spain
FraTilStorinkvisitorAndre embeter14831498Tomás de TorquemadaPrior for dominikanernes konvent Santa Cruz i Segovia, 1477 - 149814991506Diego de Deza TaveraErkebiskop av Sevilla 15061507Diego Ramírez de GuzmánBiskop av Catania, biskop av Lugo

Oppdeling i sideordnede inkvisisjonsembeter i Castilla og Aragón 

FraTilStorinkvisitor i CastillaAndre embeter15071517Francisco Jiménez de CisnerosKardinal, erkebiskop av Toledo

FraTilStorinkvisitor i AragónAndre embeter15071513Juan EngueraBiskop av Vich, biskop av Lleida, biskop av Tortosa15131516Luis Mercader EscolanoBiskop av Tortosa15161517Adrian av UtrechtKardinalprest av Ss. Giovanni e Paolo, biskop av Tortosa

Inkvisisjonene slås sammen igjen

FraTilStorinkvisitorAndre embeter15181522Adrian av UtrechtKardinalprest av Ss. Giovanni e Paolo, biskop av Tortosa (senere pave)15231538Alonso Manrique de LaraBiskop av Badajoz, erkebiskop av Sevilla, kardinal15391545Juan Pardo de TaveraErkebiskop av Toledo15461546García de LoaysaErkebiskop av Sevilla15471566Fernando de Valdés y SalasErkebiskop av Sevilla15661572Diego de EspinosaErkebiskop av Sigüenza, biskop av Cuenca15721572Pedro Ponce de LeónBiskop av Ciudad Rodrigo, biskop av Plasencia15731594Gaspar de Quiroga y VelaErkebiskop av Toledo15951595Jerónimo Manrique de LaraBiskop av Cartagena, biskop av Ávila15961599Pedro de PortocarreroBiskop av Calahorra, biskop av Cuenca15991602Fernando Niño de GuevaraErkebiskop av Sevilla16021602Juan de Zúñiga FloresBiskop av Cartagena16031608Juan Bautista de AcevedoBiskop av Valladolid og patriark av Indias16081618Bernardo de Sandoval y RojasErkebiskop av Toledo16191621Luis de Aliaga Martínez16221626Andrés PachecoBiskop av Cuenca og patriark av las Indias16271632Antonio de Zapata CisnerosErkebiskop av Burgos16321643Antonio de SotomayorPrior av Santo Domingo16431665Diego de Arce y Reinosobiskop av Tuy, biskop av Avila, biskop av Palencia16651665Pascual de AragónErkebiskop av Toledo16661669Juan Everardo Nithard16691695Diego Sarmiento de ValladaresBiskop av Oviedo, biskop av Plasencia16951699Juan Tomás de RocabertiPrior av Santo Domingo og erkebiskop av Valencia16991699Alonso Fernández de Córdoba y AguilarUtnevnt, døde før han kunne tiltre16991705Baltasar de Mendoza y SandovalBiskop av Segovia17051709Vidal Marín del CampoErkebiskop av Burgos17091710Antonio Ibáñez de Riva HerreraErkebiskop av Zaragoza, erkebiskop av Toledo17111716Francesco del GiudiceErkebiskop av Monreale17151715Felipe Antonio Gil de TaboadaKommisjonert som storinkvisitor, men tjenestegjorde ikke.17171717José de MolinesProklamert i Roma, men holdt tilbake av østerrikerne. Døde før han kunne innta embetet.17181718Felipe de ArcemendiDøde uten å tjenestegjøre.17201720Diego de Astorga y CéspedesErkebiskop av Toledo17201733Juan de Camargo y AnguloBiskop av Pamplona17331740Andrés de Orbe y LarreateguiErkebiskop av Valencia17421746Manuel Isidro Orozco Manrique de LaraErkebiskop av Santiago17461755Francisco Pérez de PradoBiskop av Teruel17551774Manuel Quintano BonifazTitularerkebiskop av Farsala17751783Felipe Beltrán SerranoBiskop av Salamanca17841793Agustín Rubin de CeballosBiskop av Jaén17931794Manuel Abad y LasierraTitularbiskop av Selymbria17941797Francisco Antonio Lorenzana y ButrónErkebiskop av Toledo17971808Ramón José de Arce y RebollarErkebiskop av Burgos18081814Inkvisisjonen avskaffet18141818Francisco Javier Mier CampilloBiskop av Almería18181818Cristóbal Bencomo y RodríguezTitularerkebiskop av Heraclea (stilling avvist av ham selv)Obispos canarios. Página web oficial de la Diócesis de Canarias18181820Gerónimo Castillón y SalasBiskop av Tarazona

 Litteratur 
Emilio La Parra López, María Ángeles Casado: La Inquisición en España. Agonía y abolición, 2013, Los Libros de la Catarata, Madrid, ISBN 978-84-8319-793-6 
 Joaquín Pérez Villanueva e Bartolomé Escandell Bonet: Historia de la Inquisición en España y América. I: El conocimiento científico y el proceso histórico de la Institución (1478-1834). Madrid, Biblioteca de Autores Cristianos, 1984. ISBN 84-2201-158-1
 Tim Heilbronner: El Greco als Porträtmaler: Das Bildnis des Kardinals Don Fernando Niño de Guevara, München/Ravensburg 2004, ISBN 978-3-638-71209-5
 Michael Scholz-Hänsel: El Greco, Der Großinquisitor. Neues Licht auf die Schwarze Legende (= Fischer-Taschenbücher 10128 Kunststück). Original-Ausgabe. Fischer-Taschenbuch-Verlag, Frankfurt am Main 1991, ISBN 3-596-10128-X.
 Hans Hagen (d. i.: Hans Müller): Konrad von Marburg, deutscher Ketzermeister und Großinquisitor. Trauerspiel in fünf Akten. Frei nach der Geschichte bearbeitet. Leopold & Bär, Leipzig 1890.
 Julius von Voß: Der Großinquisitor von Portugal oder das Erdbeben in Oporto. Letzter Roman. Curths, Berlin 1833 (Mikrofiche-Ausgabe. (= Bibliothek der deutschen Literatur 12264). Saur, München u. a. 1994, ISBN 3-598-53065-X).

Referanser

Eksterne lenker
 Council of Inquisition: List of Grand Inquisitors

Kategori:Inkvisisjonen